Societatea Ornitologică Română a sesizat Garda de Mediu în cazul bărbatului care a venit, luni seara, la protestul de la Palatul Cotroceni, cu o cucuvea vie. Ornitologii spun că deținerea de păsări sălbatice și chinuirea lor este ilegală și se sancționează cu amendă sau chiar cu închisoare de la 3 luni la un an.

Foto: InquamPhotos/Octav Ganea

„Societatea Ornitologică Română dezaprobă vehement folosirea unei cucuvele (Athene noctua) vii pe post de recuzita de protest, indiferent de ideile susținute. Un animal sălbatic nu trebuie chinuit sub nicio formă, de aceea am înștiințat Garda de Mediu pentru a verifica încălcarea prevederilor OUG 57/2007”, se arată într-un mesaj al SOR.

Societatea Ornitologică Română mai atrage atenția că, potrivit legii, constituie infracțiune și se sancționează cu închisoare de la 3 luni la un an sau cu amendă vânzarea, deținerea și/sau transportul în scopul vânzării și oferirii spre vânzare a păsărilor salbatice.